ابوالحسن محمد عامری

ابو الحسن محمد ابن یوسف العامری خوراسانلی فیلسوف و فلسفه تاریخچیسی‌دیر. 

 نیشابوردا آنادان اولموشدور. بوخارا، بغداد و رئی کیمی شهرلرده اولموشدور. او، فلسفی مسله‌لرله باغلی آراشدیرمالار آپاریب فلسفه‌نی دینله اوزلاشدیرماغا چالیشیردی. او، تصوّۆف آنلاییشینی ایسلام عنعنه‌لرینده یئرلشدیرمگه چالیشمیشدیر. ایسلامین اورتایا چیخاریلان گئرچک‌لری‌نین فلسفه‌نین ان اؤنملی منطیقی مضمونونا مالیک اولدوغونو سؤیله‌میشدیر. او، فلسفه ایله دینین اوست-اوسته دوشدوگونو ایضاح ائتمگه چالیشیردی. او، ایسلام داخیلینده پارچالانمالار آراسیندا راضی‌لاشما و سینتز آختاریردی. ایسلامین اخلاقی باخیمدان دیگر دینلردن اوستون اولدوغونو یازیردی. او، اؤزل‌لیکله زردوشتی‌لیک و مانی‌لیگه بو باخیمدان یاناشمیشدیر.ابو یوسف الکندی عنعنه‌سینی ایزله‌ین فیلوسوف‌لار آراسیندا ان گؤرکملی فیلوسوفدور. او، ابن مسکویه‌نین چاغداشی‌دیر. او، فارابی و ابن سینادان یاریم عصر اؤنجه یاشامیشدیر. 

 قایناق  

 ایسلام اینسکلوپدیاسی، عامری ابوالحسن

بؤلمه:فیلسوفلار
بؤلمه:صوفی یازیچیلار